Μεγάλη Μικτή Στοά Ελευθεροτεκτόνων Ελλάδος

Η "Μεγάλη Μικτή Στοά Ελευθεροτεκτόνων Ελλάδος" είναι Ελευθεροτεκτονικός Οργανισμός με την ιδιότητα της Μεγάλης Στοάς.

Δημιουργήθηκε τον Ιανουάριο του 2018 από μια ομάδα Τεκτόνων Διδασκάλων, με πίστη, αγάπη και σεβασμό στις Τεκτονικές αρχές και τα ιδεώδη του Τεκτονισμού ως αρχαίου και παγκόσμιου θεσμού, ο οποίος συμβάλει στη ανάπτυξη του συγχρόνου ανθρώπου και της ανθρωπότητας εν γένει.

Γενεσιουργός δύναμη της "Μεγάλης Μικτής Στοάς Ελευθεροτεκτόνων Ελλάδος" υπήρξε η Συμβολική Στοά "ΦΟΙΝΙΞ" υπαριθ. 1, η οποία λειτούργησε ως αυτόνομη και ανεξάρτητη Στοά. Σε πολύ σύντομο χρονικό διάστημα  δημιουργήθηκαν δύο ακόμα Συμβολικές Στοές, η "ΓΛΑΥΞ" υπαριθ. 2 και η "ΠΕΛΤΗ" υπαριθ. 3, ενώ ταυτόχρονα οργανώθηκαν και λειτούργησαν πιλοτικά Στοά Τελειοποιήσεως, Υπέρτατο Περιστύλιο και Άρειος Πάγος.

Τον Ιανουάριο του 2020, ακριβώς δύο χρόνια μετά την πρώτη λειτουργία της Αυτόνομης Μικτής Συμβολικής Στοάς "ΦΟΙΝΙΞ" υπαριθ. 1 και εφόσον όλα τα Εργαστήρια είχαν ολοκληρώσει επιτυχώς την περίοδο προετοιμασίας τους, σε πανηγυρική εκδήλωση, παρουσιάστηκε επισήμως η "Μεγάλη Μικτή Στοά Ελευθεροτεκτόνων Ελλάδος" με την Μεγάλη Διδάσκαλο και τα μέλη του Μεγάλου Συμβουλίου, τον Ύπατο Μεγάλο Ταξιάρχη και τα μέλη του Υπάτου Συμβουλίου.

Λειτουργία 
Η Μεγάλη Μικτή Στοά Ελευθεροτεκτόνων Ελλάδος ακολουθεί, κατά το εθιμικό της μέρος, τους τύπους και τις διακηρύξεις του Αρχαίου και Αποδεδεγμένου Σκωτικού Τύπου, σύμφωνα με τα Συντάγματα για εργασίες Μικτών Στοών, αλλά και της Διακήρυξης Αρχών, όπως αυτή συμφωνήθηκε κατά την ίδρυσή της.

Η "Μεγάλη Μικτή Στοά Ελευθεροτεκτόνων Ελλάδος" είναι αυτόνομη και λειτουργεί, σύμφωνα προς τις αρμοδιότητες και τα προνόμια, τα οποία περιγράφονται στο εγκεκριμένο Καταστατικό Μελών και τον Γενικό Κανονισμό Λειτουργίας της.

Εργαστήρια

Σύμφωνα Φιλίας 
Ordine MassonicoTradizionale Italiano

Συμμετοχές 
Ελληνική μετάφραση: "Τα Απολεσθέντα Σύμβολα του Ελευθεροτεκτονισμού: Η Κυψέλη" του Δρ. David Harrison.

Εκδόσεις 
Πέρα από τις Τεκτονικές εκδόσεις για χρήση από τα μέλη τις, η Μεγάλη Μικτή Στοά Ελευθεροτεκτόνων Ελλάδος εκδίδει 2 φορές το χρόνο το περιοδικό "Phoenix" με Τεκτονικά και κοινωνικά θέματα. Το περιοδικό διανέμεται δωρεάν και ελεύθερα σε όλους.

 Phoenix Τεύχος 1 - Σεπτέμβριος 2020
 Phoenix Τεύχος 2 - Μάρτιος 2021
 Phoenix Τεύχος 3 - Σεπτέμβριος 2021
 Phoenix Τεύχος 4 - Μάρτιος 2022

Κοινωνική προσφορά 
Κάθε χρόνο πραγματοποιούνται αρκετές φιλανθρωπικές, ανθρωπιστικές και εθελοντικές δράσεις όπως αυτές αποφασίζονται από τις Στοές και τα μέλη τους και προβλέπονται από το καταστατικό. Οι δράσεις ανακοινώνονται μόνο κατά΄εξαίρεση όταν και όποτε κρίνεται πως αυτό επιτρέπεται στα πλαίσια του Τεκτονικού ηθικού κώδικα.

Εκδηλώσεις 
Οι εκδηλώσεις χωρίζονται σε 2 κατηγορίες: λευκές όπου συμμετέχουν και άτομα που δεν είναι Τέκτονες και Τεκτονικές όπου μπορούν να συμμετέχουν Τέκτονες μέλη της Μεγάλης Μικτής Στοάς Ελευθεροτεκτόνων Ελλάδος ή άλλων Τεκτονικών οργανισμών ύστερα από πρόσκληση. Πρόγραμμα εκδηλώσεων και απολογισμός δημοσιεύεται στην ιστοσελίδα του οργανισμού.

Παραπομπές

Εξωτερικοί σύνδεσμοι =
website: www.mmsee.gr

facebook: https://web.facebook.com/mmsee.freemasons/

instagram: https://www.instagram.com/mmsee_insta/

Tik Tok: https://www.tiktok.com/@mmsee_tiktok